RESOLUCIÓ DE 24 DE FEBRER DE 2025, DEL RECTORAT DE LA UNIVERSITAT D'ALACANT, PER LA QUAL ES PUBLICA LA CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56650)
  + [Valencià](/va/acuerdo/56565)






Selector de idioma

Leer

* [Español](/es/acuerdo/56928)
* [Valencià](/va/acuerdo/56182)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 24 DE FEBRER DE 2025, DEL RECTORAT DE LA UNIVERSITAT D'ALACANT, PER LA QUAL ES PUBLICA LA CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2025[Butlletí Oficial Universitat d'Alacant](/ca/Publicacion)
============================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 24 DE FEBRER DE 2025, DEL RECTORAT DE LA UNIVERSITAT D'ALACANT, PER LA QUAL ES PUBLICA LA CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2025

Data d'aprovació
:   24/02/2025

Data de publicació
:   25/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56257)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56653)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56300)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 24 DE FEBRER DE 2025, DEL RECTORAT DE LA UNIVERSITAT D'ALACANT, PER LA QUAL ES PUBLICA LA CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2025&url=https://www.boua.ua.es/va/acuerdo/56657)

**Títol:** RESOLUCIÓ DE 24 DE FEBRER DE 2025, DEL RECTORAT DE LA UNIVERSITAT D'ALACANT, PER LA QUAL ES PUBLICA LA CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 24 de febrer de 2025

RESOLUCIÓ DE 24 DE FEBRER DE 2025, DEL RECTORAT DE LA UNIVERSITAT D'ALACANT, PER LA QUAL ES PUBLICA LA CONVOCATÒRIA PER A SOL·LICITAR ASSIGNACIÓ DE LA RETRIBUCIÓ ADDICIONAL REGULADA EN EL DECRET 174/2002, DE 15 D'OCTUBRE, DEL GOVERN VALENCIÀ (COMPLEMENT AUTONÒMIC). PERSONAL DOCENT I INVESTIGADOR FUNCIONARI. ANUALITAT 2025.

1. OBJECTE DE LA CONVOCATÒRIA.

L'objecte d'aquesta convocatòria és l'avaluació dels mèrits docents, investigadors i de gestió del professorat funcionari dels cossos docents universitaris a aquest efecte de l'assignació, amb caràcter individual, de la retribució addicional regulada en el capítol III del Decret 174/2002, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari.

2. LEGISLACIÓ APLICABLE.

L'avaluació dels mèrits del professorat i l'assignació individual de la retribució addicional es regirà pel que disposen la  Llei orgànica 2/2023, de 22 de març, del sistema universitari (BOE de 23 de març); el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22 d'octubre); l'Acord de la Comissió Valenciana d'Acreditació i Avaluació de la Qualitat en el Sistema Universitari Valencià, de 30 d'octubre de 2002 (DOGV 11 de desembre), i la Resolució de 21 de gener de 2011, del president de l'Agència Valenciana d'Avaluació i Prospectiva per la qual s'estableixen els criteris i el procediment per a la valoració dels mèrits individuals per a l'establiment de retribucions addicionals lligades a mèrits individuals, docents, investigadors i de gestió del personal docent i investigador funcionari, regulat pel Decret 174/2002, de 15 d'octubre, del Govern Valencià (DOGV de 22 d'octubre), així com les bases d'aquesta convocatòria.

3. PARTICIPANTS.

Podran sol·licitar l'avaluació dels seus mèrits i l'assignació de la retribució addicional les professores i els professors que presten serveis en la Universitat d'Alacant i que a 31 de desembre de 2024 siguen funcionàries o funcionaris de carrera d'un d'aquests cossos docents:

a) Catedràtiques i catedràtics d'universitat

b) Professores i professors titulars d'universitat

c) Catedràtiques i catedràtics d'escola universitària

d) Professores i professors titulars d'escola universitària

4. PRESENTACIÓ DE SOL·LICITUDS

El termini de presentació de sol·licituds serà des de l'endemà de la publicació d'aquesta convocatòria en el BOUA i fins al 6 de març de 2025.

Aspectes que cal tenir en compte:

La informació corresponent a aquesta convocatòria està disponible en aquesta direcció de la pàgina Web del Servei de Gestió de Personal: <https://sgp.ua.es/va/gestion-pdi/pdi/meritos/unitat-de-gestio-de-pdi-reconeixement-de-merits.html>

En l'apartat de dades econòmiques de l'expedient personal (UACloud-Campus Virtual, Expedient personal, Dades econòmiques, Trams autonòmics (2025), es facilitarà al professorat tota la informació rellevant que consta per a l'assignació del complement autonòmic per a l'any 2025.

El professorat que complisca amb els requisits per a sol·licitar l'avaluació, una vegada haja revisat les dades que consten en el seu expedient personal, en cas que no aprecie discrepàncies ni vulguen addicionar-hi nova informació avaluable, no haurà de presentar sol·licitud, i s'avaluarà d'ofici d'acord amb aquesta informació.

La sol·licitud es presentarà únicament per via telemàtica a través de la seu electrònica de la Universitat d'Alacant mitjançant una instància genèrica: UACloud-Campus Virtual, eAdministració, Tràmits, Generals, Instància genèrica.

En el cas que es formulen mèrits que no consten en la Universitat d'Alacant, serà necessari acreditar-los.

En acabar la presentació de sol·licituds sense que haja presentat al·legació o addició, es considerarà que la persona interessada mostra la conformitat amb les dades reflectides en el seu expedient a l'efecte de valoració de mèrits i assignació de la retribució addicional.

El Servei de Gestió de Personal comprovarà que les sol·licituds presentades compleixen els requisits establits en aquesta convocatòria, i podrà requerir, en qualsevol moment del procediment administratiu:

a) Els documents originals corresponents als arxius electrònics incorporats a la sol·licitud amb la finalitat de comprovar-ne la validesa i concordança.

b) La traducció dels documents presentats en un idioma diferent d'algun dels oficials de la Comunitat Valenciana.

c) La presentació de la documentació justificativa de compliment dels requisits exigits, o per a l'esmena necessària, per al que disposarà d'un termini de 10 dies hàbils.

5. PROFESSORAT QUE S'INCORPORE A LA UNIVERSITAT L'UVO 2901.

Sens perjudici del termini de presentació de sol·licituds que estableix la base quarta d'aquesta convocatòria, el professorat que es reincorpore a la Universitat d'Alacant l'any 2025, després d'haver gaudit d'una comissió de serveis o de la situació de serveis especials, o el professorat funcionari d'altres universitats que s'incorpore a la Universitat durant l'any 2025, disposarà del termini d'un mes des de la seua incorporació per a sol·licitar l'avaluació de mèrits. Les quanties assignades seran proporcionals al temps en situació de servei actiu en la Universitat d'Alacant durant l'any esmentat.

6. VALORACIÓ DE COMPONENTS.

A l'efecte de la retribució addicional d'aquesta convocatòria, la valoració dels mèrits estarà referida als consolidats a 31 de desembre de 2024.

6.1 Components regulats en els articles 21, 22 i 23: aquests components s'avaluen anualment.

* El límit d'haver superat favorablement sis avaluacions, previst en l'art. 2 apartat 5.9 del Reial decret 1086/89 de retribucions del professorat universitari, s'aplica a la suma dels sexennis d'investigació i els sexennis de transferència del coneixement.
* Les professores i els professors titulars d'universitat i les catedràtiques i catedràtics d'Escola Universitària que hagen obtingut l'acreditació nacional per al Cos de Catedràtiques/Catedràtics d'Universitat, percebran l'import d'aquest component proporcionalment al període de temps en què durant l'anualitat 2025 es pertanga al Cos de Professores/Professors Titulars d'Universitat o Catedràtiques/Catedràtics de Escola Universitària, en servei actiu.
* Seran computats els sexennis de transferència de coneixement convocats per Resolució de 28 de novembre de 2018 de la Secretària d'Estat d'Universitats, Investigació, Desenvolupament i Innovació (BOE 30 de novembre).
* No es computaran en aquesta convocatòria els mèrits docents (quinquennis) i d'investigació (sexennis), amb efectes econòmics a partir del 01/01/2025.
* Si ha accedit a un cos funcionarial universitari durant el 2024, seran tinguts en compte els sexennis aconseguits com a personal laboral per als quals haja sol·licitat convalidació a la CNEAI en la convocatòria de 2024, per la qual cosa, en cas de no haver-ho fet, haurà d'aportar al Servei de Gestió de Personal la sol·licitud presentada davant de l'organisme esmentat dins del termini de presentació de sol·licituds.

6.2 Component per mèrits de mobilitat docent i investigadora: l'avaluació d'aquest component té una duració de set anys.

Requisits:

* No tenir reconegut el component per mobilitat o tenir-lo reconegut en l'anualitat de 2018 o anteriors.
* Disposar d'un temps acumulat d'estada igual o superior als 180 dies, en períodes de, com a mínim, 15 dies naturals en cadascuna de les universitats o centres d'investigació, nacionals o estrangers, durant els set anys anteriors a l'any 2025.

Per a la valoració d'aquest component s'haurà d'aportar la documentació justificativa de cadascuna de les estades:

a) Certificat del centre receptor on s'especifiquen les tasques desenvolupades (docents, investigadores o de col·laboració per al desenvolupament) i la duració de l'estada (data d'inici i data de finalització), emès per la persona representant legal del centre.

b) Acreditació documental del finançament obtingut per a realitzar l'estada finançada pel centre receptor (haurà d'aportar la documentació que consideren oportuna que possibilite la classificació de l'estada per l'AVAP.

7. LÍMITS APLICABLES A LA QUANTITATS INDIVIDUALS ASSIGNADES.

Segons estableix l'art. 20.5 del Decret 174/2002, de 15 d'octubre, del Govern Valencià, sobre règim i retribucions del personal docent i Investigador, contractat laboral de les universitats públiques valencianes i sobre retribucions addicionals del professorat universitari, per al personal funcionari l'import de la suma dels diferents components de les retribucions addicionals reconeguts, mai podrà ser superior al 40 % de les retribucions que li corresponguen pels conceptes de sou i complement de destinació de la categoria funcionarial corresponent, en còmput anual.

8. PROCEDIMENT EN LA VALORACIÓ DE SOL·LICITUDS.

D'acord amb les sol·licituds rebudes, o les avaluacions realitzades d'ofici en no haver-hi discrepàncies amb les dades que consten en l'expedient administratiu, el Consell de Govern elevarà a l'Agència Valenciana d'Avaluació i Prospectiva (AVAP) una proposta d'assignació individualitzada de retribucions addicionals, que anirà acompanyada de tota la informació certificada degudament, aportada per la persona interessada per a la justificació dels mèrits avaluables. Una vegada avaluats positivament els mèrits per part de l'AVAP, el Consell Social aprovarà l'assignació del complement per a cada sol·licitant.

9. RESOLUCIÓ

La resolució de la convocatòria es notificarà a les persones participants; en tot cas, els efectes econòmics de l'assignació de la retribució addicional seran d'1 de gener de 2025.

Per a percebre la retribució esmentada, el professorat haurà d'estar en situació administrativa de servei actiu; en cas de passar a una situació administrativa diferent durant l'any 2025, es percebrà la part proporcional corresponent al servei actiu.

10. PROTECCIÓ DE DADES PERSONALS

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades en la sol·licitud amb la finalitat d'avaluar els mèrits docents, investigadors i de gestió del professorat funcionari dels cossos docents universitaris a aquest efecte de l'assignació, amb caràcter individual, de la retribució addicional regulada en el capítol III del Decret 174/2002, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari.

La legitimació d'aquest tractament es basa en l'article 6.1.e) del Reglament general de protecció de dades, en el compliment d'una missió realitzada en interès públic o en l'exercici de poders públics de la Universitat d'Alacant.

Les dades de caràcter personal aportades per les persones participants quedaran incloses en el fitxer automatitzat de personal d'aquesta universitat, que es compromet a no fer-ne un ús diferent d'aquell per al qual han sigut sol·licitades, segons la Resolució de la Universitat d'Alacant, de 17 de desembre de 2002, per la qual es regulen els fitxers automatitzats de dades de caràcter personal (DOGV de 15 de gener de 2003). El responsable del tractament de les dades és la Gerència de la Universitat d'Alacant ([zmemgteh@nd.xz](mailto:wvnkxffd@yc.lh)). Delegat de Protecció de Dades: [roe@dq.wt](mailto:yur@yb.cn).

En el marc del tractament esmentat, les dades de la persona interessada no se cediran a tercers llevat d'obligació legal.

La Universitat d'Alacant informa que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es/va/index.html>).

11. RECURSOS.

Contra aquesta convocatòria, que esgota la via administrativa, les persones interessades podran interposar el recurs potestatiu de reposició davant la rectora en el termini d'un mes, o bé directament el recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos. Els dos terminis es computaran des de l'endemà de la publicació de la convocatòria.

La rectora

P.D.F (Resolució rectoral 19/12/2024)

El vicerector d'Ordenació Acadèmica i Professorat

Luis Alfonso Martínez Giner





[Carretera Sant Vicent del Raspeig s/n  
03854 Sant Vicent del Raspeig - Alacant  
 Tel. 36 582 3687 - Fax 18 956 0955](https://www.google.es/maps/@26.237702,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12288&trk=tyah&trkInfo=tarId%8G1060995358675%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)